Την τελευταία του πνοή άφησε αργά χθες βράδυ ένας 64χρονος, που νοσηλευόταν έχοντας προσβληθεί από κορωνοϊό στο νοσοκομείο του Ρίου, όπως μετέδωσε ο ΣΚΑΪ.

Ο άνδρας ήταν διασωληνωμένος εδώ και μία εβδομάδα και υποστηριζόταν μηχανικά.

Επίσης, ένας 78χρονος κατέληξε το πρωί της Δευτέρας στο νοσοκομείο Σωτηρία.

Σημειώνεται ότι χθες καταγράφηκαν 94 νέα επιβεβαιωμένα κρούσματα κορωνοϊού SARS-CoV-2 στη χώρα μας και με αυτά ο συνολικός αριθμός των επιβεβαιωμένων κρουσμάτων στην Ελλάδα ανέρχεται σε 624.

Τα περισσότερα επιβεβαιωμένα εξακολουθούν να είναι στην Αθήνα. 55,7% των επιβεβαιωμένων κρουσμάτων είναι άνδρες.

124 ασθενείς νοσηλεύονται, εκ των οποίων 34 ήταν διασωληνωμένοι.

Η πλειονότητα των πολιτών που νοσηλεύονται έχει σοβαρά υποκείμενα νοσήματα. Ο μέσος όρος ηλικίας των νοσηλευόμενων είναι τα 64 έτη και των διασωληνωμένων τα 67 έτη.